Venstre om kveldens krisemøte: Det kom ingenting på bordet
ARTIKKELEN ER OVER TO ÅR GAMMEL Sammen med KrF-leder Knut Arild Hareide ble Trine Skei Grande invitert til statsministerboligen, etter at Erna Solberg lovet å ta enda en prat med sine samarbeidspartier om budsjettsituasjonen. Etter møtet stakk også de parlamentariske lederne Trond Helleland (H) og Harald Tom Nesvik (Frp) innom statsministeren, men forlot stedet kort tid senere, uten at de ønsket å kommentere innholdet i samtalene overfor pressen som ventet utenfor. Bakgrunn: KrF bryter også budsjettforhandlingene– Det var et kort orientering om grunnlaget for våre vedtak om å bryte budsjettforhandlingene. Det kom ingenting på bordet, sier Venstre-lederen til VG etter møtet. – Jeg vil tro at regjeringen må områ seg litt slik at vi kan få en avtale på mandag, noe jeg fortsatt håper, legger hun til. Venstre-lederen sier at hun er villig til å komme tilbake til forhandlingsbordet, forutsatt at regjeringen har noe nytt å komme med som imøtekommer partiets behov: – Jeg håper regjeringen har vilje til å få en avtale om sitt statbudsjett. Men der virker som om viljen til å holde ultimatum også føles veldig sterkt inne i det rommet, sier hun. Uenige om mye: Spillet som ødela budsjettforhandlingeneKnut Arild Hareide dro rett til NRK etter møtet og sa dette til Dagsnytt 18: – Det var ikke full disko-stemning der. Dette er en krevende situasjon. Det er vanskelig å få til en enighet, men det er fortsatt fem dager igjen, sa Hareide. Men han presiserer at døren til KrF fortsatt står åpen: – Vi har åpent 24 timer i døgnet. Vi har til og med søndagsåpent for å få til et budsjett, sa Hareide til VG tidligere onsdag. Statsminister Erna Solberg var heller ikke veldig oppløftet etter møtet: – Det ser svært krevende ut å få til en avtale om statsbudsjettet, sa Solberg. Les deg opp: Her er bilpakken - og regjeringens ultimatum
– Det kom ingenting på bordet, sier Venstre-leder Trine Skei Grande etter et kort møte med statsminister Erna Solberg og finansminister Siv Jensen (Frp) onsdag ettermiddag,